Den 20. august 1991 inngikk Narvik Teknikerradio en samarbeidsavtale med Narvik Nærradio A/S, og resultatet fikk navnet Narvikradioen. I 1993 opphørte samarbeidet, og studentene fra Narvik Teknikerradio startet høsten 1993 opp igjen på egenhånd, under det nye navnet Narvik Studentradio. Sendingene til studentradioen fortsatte på frekvensene som hadde blitt brukt av Narvikradioen: 103,5 MHz og 105 MHz.